b'\n_START_ARTICLE_\nNoot Seear\n_START_SECTION_\nZgodnje in osebno \xc5\xbeivljenje\n_START_PARAGRAPH_\nNoot Seear se je kot Renata Seear rodila 5. oktobra 1983 v Vancouverju, Kanada, star\xc5\xa1ev z nem\xc5\xa1kimi koreninami._NEWLINE_V prostem \xc4\x8dasu u\xc5\xbeiva v jahanju konjev ter bordanju. Na levi roki ima tatu.\n_START_SECTION_\nKariera fotomodela\n_START_PARAGRAPH_\nNoot Seear je bila odkrita med nakupovanjem pri komaj trinajstih letih. Za tem je za\xc4\x8dela s kariero kar takoj in v letu 1996 je veliko pozirala v doma\xc4\x8dem mestu. Leta 1997 pa se je takrat s \xc5\xa1tirinajstimi leti preselila v New York in za\xc4\x8dela delati na karieri. Septembra istega leta je nastopila v Newyor\xc5\xa1kem tednu mode, kjer je zastopala agencije Calvin Klein, Daryl K in Ralph Lauren._NEWLINE_Med kariero je delala za modne agencije, kot so Balenciaga, Lanvin, Karl Lagerfeld, Alexander Wang, Proenza Schouler, Ralph Lauren, Diane von Furstenberg, Givenchy, Chanel in Alexander McQueen, med drugim pa je promovirala tudi Elle Germany, Amica (Italty), D (Italty) in Vogue Nippon, fotografirali pa so jo tudi znani fotografi, kot so Patrick Demarchelier, Mario Sorrenti in Paolo Roversi.\n_START_SECTION_\nIgralska kariera\n_START_PARAGRAPH_\nS svojo igralsko kariero je za\xc4\x8dela leta 1999 in sicer v kanadski televizijski seriji Cold Squad, nadaljevala pa jo je leta 2001 v filmu Head Over Heels._NEWLINE_Leta 2006 je igrala v televizijski seriji Whistler, leta 2007 pa v televizijski seriji Kaya._NEWLINE_Letos je v kinematografe pri\xc5\xa1el film Mlada luna, kjer je Noot Seear dobila vlogo vampirke Heidi.'